સુપર સ્ટાર ખેલાડી નેઇમારે સ્ટાઇલિશ ગોલ કર્યા બાદ રોબર્ટો ફિરમિનોને ગોલ નોંધાવવામાં સહાય કરીને પોતાનું ફોર્મ પરત મેળવી લેતાં ભૂતપૂર્વ ચેમ્પિયન બ્રાઝિલે ફિફા વર્લ્ડ કપ ફૂટબોલ 2018ની ક્વાર્ટર ફાઇનલમાં પ્રવેશ કરી લીધો હતો. સોમવારે રમાયેલી મેચમાં બ્રાઝિલે મેક્સિકોને 2-0થી હરાવ્યું હતું. આમ નેઇમારે આખરે આ વર્લ્ડ કપમાં ગોલ નોંધાવવામાં સફળતા હાંસલ કરી હતી. આ સાથે બ્રાઝિલે 16મી વખત વર્લ્ડ કપની ક્વાર્ટર ફાઇનલમાં પ્રવેશ કર્યો હતો જ્યાં તેનો મુકાબલો સોમવારે રાત્રે રમાનારી બેલ્જિયમ અને જાપાન વચ્ચેની મેચની વિજેતા ટીમ સામે થશે..